als_Latn bos_Latn ron_Latn
TIRANE- Gjykata e Apelit ka lene ne burg shtate te arrestuarit ne lidhje me vjedhjen e 713 milione lekeve ne thesarin e Bankes se Shqiperise nga Ardian Bitraj .Te shtate keta persona apeluan vendimin e Shkalles se Pare duke kerkuar ndryshim te mases se sigurise, por kerkesa e tyre nuk u mor parasysh. Ish-drejtori i Emisonit ne Banken e Shqiperise Dorian Çollaku mohoi akuzat ndaj tij, duke u shprehur se “nuk ka asnje fakt qe verteton fajesine time”.
I pari qe ka dale para togave te zeza ka qene Petrit Ramohitajn, te cilin Apeli e la serish ne burg. Ne deshmine e tij para trupit gjykues, Ramohitaj tha se “logjistika e sigurise dhe e alarmit ne arken e thesarit te BSH u vendos pasi u konstatua vjedhja”.
Pas tij, Gjykata e Apelit ka dhene serish masen e sigurise “arrest me burg” edhe per Dhimiter Davidin, Bashkim Xhilagen, Liljana Tushen dhe Myzejen Belben.
Apeli ka lene gjithashtu ne fuqi vendimin e Shkalles se Pare edhe per punonjesin e arkes Lavdim Cani, i cili mbetet ne burg nen akuzen per shperdorim detyre. Ndersa avokatja e tij Brikena Kasmi kerkoi te caktohet nje mase me e bute ndaj tij, si “arrest shtepie”, por kjo kerkese nuk u mor parasysh.
Nderkaq, diten e djeshme prokuroria nuk ka mundur qe te nise e te marre deshmite e anetareve te Keshillit Mbikqyres te bankes, pasi njerit prej prokuroreve i kishte ndodhur nje fatkeqesi familjare.
Pritshmeria e grupit hetimor ka qene e madhe per shkak se, flete-thirrjet ishin derguar disa dite me pare dhe e para qe do te paraqitej zevendesguvernatorja Elisabeta Gjoni.
Adrian Bitraj dhe Mimoza Bruzia jane te vetmit qe nuk kane ndryshuar masen, duke pranuar akuzen dhe vjedhjen e kryer.
Masat u shqyrtuan nga tre trupa gjyqesore te veçanta.
Nderkaq, edhe pse ka kaluar afro nje muaj nga nisja e hetimeve per skandalin e thesarit te Bankes se Shqiperise, ende mbetet e papercaktuar shifra zyrtare e demit ekonomik shkaktuar shtetit nga vjedhja e kryer.
E pikerisht per te hedhur drite mbi shifren reale te vjedhur nga parate e shqiptareve prej thesarit te bankes, eshte firmosur dhe vendimi i prokurorise per te kontraktuar nje grup ekspertesh kontabel te jashtem te cilet do te verifikojne pasqyrat financiare te bankes, si dhe do te bejne rakordimet e gjendjes fizike te parave ne thesar.
Masat te Apeli
Pasi jane arrestuar me vendim te Gjykates se Shkalles se Pare, shtate ish-punonjesit e Departamentit te Emisionit (Thesarit), nuk kane pranuar asnje nga akuzat e ngritura nga prokuroria. Gjate deshmive te tyre ata kane deklaruar se, nuk kishin dijeni per vjedhjen qe kishte bere Ardian Bitraj. Arrestimet e tyre jane bere pasi, prokuroria beson se, ka prova se keta ish-punonjes nuk kane parandaluar vjedhjen qe po bente Bitraj, ne bashkepunim me nipin e tij, Klevis Bejtaj.
Personat e arrestuar kane pasur detyra per te kontrolluar depozitat ne arkat stok dhe ne ato te levizshme, dmth ne arkat ku mblidheshin parate e demtuara dhe parate e reja qe do te hidheshin ne treg. E sipas akuzes, shtate te arrestuarit dyshohet se, mos veprimet e tyre kane favorizuar vjedhjen e lekeve ne Thesarin e shtetit. Duke mos qene dakord me akuzat dhe masen e sigurise, ata kane apeluat vendimin. Dy te pandehurit e tjere, Ardian Bitraj dhe Mimoza Bruzia, nuk e kane apeluar kete vendim. Ndersa per Klevis Bejtaj, Apeli e la serish ne qeli.
Deshmite e keshillit
Diten e djeshme, grupi hetimor duhej qe te niste marrjen e deshmive te anetareve te Keshillit Mbikqyres te Bankes. E para qe duhej te paraqitej ishte zevendesguvernatorja Elisabeta Gjoni. Ajo ishte ftuar nga Prokuroria e Tiranes per te dhene deshmine e saj, ne lidhje me ngjarjen e ndodhur ne Banken e Shqiperise. Ne listen e personave qe mund te kene dijeni per ngjarjen jane te gjithe anetaret e Keshillit Mbikeqyresme ne krye guvernatorin Ardian Fullani.
Burimi: Shqiptarja.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn